Kajo (yhtye)

Kajo on vuonna 1986 perustettu suomalainen gospel-yhtye. Kajo kuuluu niin kutsuttuihin vanhan kaartin gospel-yhtyeisiin Pro Fiden, The Roadin ja Exitin ohella. Yhtyeen suosio oli huipussaan 1990-luvulla.

Yhtyeen vaiheet
Perustaminen ja alkutaival
Kajo-yhtye perustettiin vuonna 1986 Niinisalon varuskunnassa, kun kurikkalainen kosketinsoittaja Antti Yrttimaa tapasi kankaanpääläisen rumpali Pasi Junnilan sekä vaasalaisen basisti Veli Hakalan. Yrttimaa oli ollut aiemminkin mukana joissakin aloittelevissa yhtyeissä ja näistä kuvioista löytyivät vielä jäsenet Jarmo Kuoppala ja Raimo Lähteenmaa, ja näin Kajon ensimmäinen kokoonpano muodostui. Kajon ensimmäinen konsertti pidettiin Niinisalon varuskunnassa 16.12.1986. Mukana oli myös hetken aikaa kitaristi Sammy Dahl. Suomen gospelpiirit ottivat Kajon hyvin vastaan. Vuonna 1988 yhtye kutsuttiin esiintymään suurille evankelisille musiikkimessuille Helsinkiin. Tämän jälkeen yhtye jatkoi uraansa 30.10.1988 pidetyssä Suomen luterilaisen evankeliumiyhdistyksen nuorisotyön 100-vuotisjuhlakonsertissa. Myöhemmin yhtye esiintyi esimerkiksi Finlandia-talolla vuonna 1990.

Levyjä ja keikkoja 

Kajo julkaisi ensimmäinen albuminsa Kaupungista Kaupunkiin vuonna 1990. Levylle taltioitiin koko yhtyeen alkuvuosien tuotanto. Sen julkistamisen jälkeen Kajo teki vuodessa noin 30–40 keikkaa ympäri Suomen. Uutta materiaalia syntyi ja pian julkaistiin toinen levy Upporikas. Levyssä kuuluu Kajossa tuolloin vallinnut eri tyylien kokeilu ja genrerajojen hakeminen. Levyltä löytyy mm. funkia, hard rockia, soulia ja jopa yksi rap-kappale. Tähän aikaan yhtyeen mukana keikkamanagerina ja miksaajana toimi gospelkuuluisuus Kalle Vaismaa. 
Kajossa vaikutti myös kurikkalainen Anssi Ranta, joka oli mukana Kajossa ihan alusta alkaen – aluksi miksaajana, sitten valomiehenä, autokuskina ja myöhemmin yleismiehenä. Tähän aikaan yhtyeessä mukana oli lisäksi vielä vaasalainen kitaristi/miksaaja Pasi Savola, kahden ensimmäisen levyn äänittäjä/miksaaja Kimmo Ahola sekä fonisti Matti Ketonen.

Muutoksia tuttuun kaavaan

Kova keikkatahti, opiskelu, perhe- ja työelämä sai solisti Yrttimaan jättämään yhtyeen. Tilalle saatiin Jarmo Kuoppalan vanha nuoruudentuttu Heikki Takala. Uusiksi biisintekijöiksi tulivat Mika Syväniemi ja Pasi Junnila. Yhtye koki, että Raimon lähdettyä kappaleidenkin olisi muututtava hieman. Jotkin Raimon laulamista kappaleista jäivät silti edelleen keikkasetteihin.Vuonna 1995 yhtye alkoi työstämään kolmatta albumiaan, Mustaa tai valkoista. Soitto ja sovitukset ovat selvästi aikaisempia levyjä tuhdimpia ja monet kappaleet ovat yhteisteoksia. Levytyssession jälkeen Kajo esiintyi ns. ”Big Bandina”. Taustalaulajana toiminut Minna Sairo (ent. Pyysalo) jäi pysyvästi keikkakokoonpanoon. Levyllä käytettiin niin paljon akustista kitaraa, että Syväniemi otti sen keikoille soittimekseen. Basistiksi livekeikoille saatiin ilmajokinen Timo Ruismäki.

Loppui muttei loppunutkaan

Vuonna 1997 yhtyeelle oli kertynyt kymmenen vuotta ikää, tuhansia keikkakilometrejä, useita konsertteja ja kolme levyä. Yhtye päätti lopettaa vuonna 1997, mutta toisin kävi. Kahden vuoden tauon jälkeen, vuonna 1999 yleisön pyynnöt ja yhtyeen halu jatkaa soittamista sai Kajon jatkamaan. Sen jälkeen Kajo on esiintynyt soittajien elämäntilanteisiin sopivasti harvakseltaan. Viimeisinä vuosina yhtye on aktivoitunut uudelleen tutulla kokoonpanolla: Lähteenmaa, Syväniemi, Savola, Junnila, Kuoppala ja Yrttimaa.

 Jäsenet 
Rummut
 Pasi Junnila (1986–)
Kitara
 Jarmo Kuoppala (1986–)
 Sammy Dahl (1986–1987)
 Mika Syväniemi (1995–1997)
 Pasi Savola (1999–)
Basso
 Veli Hakala (1986–1990)
 Mika Syväniemi (1990–1995, 1999–)
 Timo Ruismäki (1995–1997)
Kosketinsoittimet
 Antti Yrttimaa (1986–)
Laulu
 Raimo Lähteenmaa (1986–1994, 1999–)
 Heikki Takala (1995–1997)
Saxofoni
 Matti Ketonen (1990–1992)

 Diskografia 
 Albumit 
 Kaupungista Kaupunkiin 1990
 Upporikas 1992
 Mustaa tai valkoista 1995

http://www.youtube.com/watch?v=vfn1yWUjcOo

 Aiheesta muualla 
 http://www.deepwaternet.com/kajo/?page=main 

Luokka:Suomalaiset kristilliset yhtyeet